Diit 111
Liak ɛ Kuoth kɛ lätkɛ tin ga̱ykɛ naath
1
Liakɛ Kuoth Nhial!
Ɣän bä Kuoth Nhial la̱r tɛ̈th lɔaac
kɛ lɔcdä kɛɛliw,
rɛy bunä nɛɛni tin ji̱ cuŋni,
rɛy dolä.
2
Kä lät Kuɔth Nhial di̱tkɛ ɛlɔ̱ŋ,
kä görkɛ ŋäcdiɛn ɛ nɛy
tin nhɔakɛ kɛ.
3
Kä tin diaal tin cɛ la̱t thiäŋkɛ
kɛ luth kɛnɛ wuɔ̱t,
kä gɔɔydɛ tëë thi̱n
amäni cäŋ kɛl.
4
Kä jɛn cɛ tekɛ kɛ̈k kɛ lätkɛ
tin ga̱ykɛ naath,
kä jɛn Kuoth Nhial gɔaaɛ
kä tëë kɛ kɔ̱a̱c lɔaac.
5
Kä jɛn la moocɛ nɛy tin luɔ̱thkɛ
jɛ mi̱th,
kä jɛn /cɛ mat ruacdɛ la
pälɛ ruëëc.
6
Kä jɛn cuɛ nɛɛkɛ nyuɔ̱th
buɔ̱m lätnikɛ,
kɛ ɣöö cɛ nɛɛkɛ thöp
wi̱i̱ dööri kɔ̱kiɛn.
7
Kä lätkɛ diaal kɛ thuɔ̱ɔ̱k
kɛnɛ cuŋ,
kä ŋuɔ̱tkɛ diaal tekɛ kɛ luth.
8
Bikɛ te thi̱n amäni cäŋ kɛl,
kä bakɛ la̱t kɛ thuɔ̱k
kɛnɛ cuŋ.
9
Kä jɛn cɛ nɛɛkɛ lonyɛ lɔr,
kä cɛ mat ruacdɛ jak
kä do̱raar.
Kä ciötdɛ rɛl gɔɔydɛ rɔ
kä luɔ̱thkɛ jɛ.
10
Kä luth Kuɔth Nhial
ɛ jɛn tuk pɛlä,
kä nɛy diaal tin ka̱pkɛ luëëkɛ
tekɛ ŋäc ŋɔaani mi gɔaa.
Kä liakdɛ tëë thi̱n
amäni cäŋ kɛl.
